સોરી બાપુ, પણ અહી આ ટાંક્યા વિના રહી નથી શકતો. આ જ કમનસીબી છે. તેર વરસ પહેલાં મારે સાવ અચાનક એક કરૂણ પ્રસંગ માટે દેશ જવાનું થયું. અને એર ઇન્ડિયા વિના છૂટકો ન હતો. જેટલેગની આડઅસર ખાળવા હૂં ફ્લાઈટ સમય દરમ્યાન ખાસું પાણી પીતો રહું છું. એ અકસીર છે. મેં એર હોસ્ટેસ પાસે પાણી માંગ્યુ.. તો એક કાકી(એર હોસ્ટેસ જ સ્તો!!) આવીને મને એક નાના ગ્લાસમાં પાણી આપી ગયા. મેં કહ્યું મારે બોટલ જોઈએ અથવા વધુ પાણી જોઈશે. તો એ કાકી કહે, ‘એ શક્ય નથી!’ મારો પિત્તો ગયો. આમ પણ તાણ હતી, ટેન્સન હતું. અને ઉપરથી એનો ઇન્કાર પાણી માટે.. મેં સુણાવ્યું કે હું વાઈન કે વિસ્કિની બાટલી નથી માંગતો. પાણીની બોટલ માંગુ છુ. અને જો એ ન આપી શકે તો મારે એના ઉપરી સાથે વાત કરવી છે. અને મેં એનું નામ વગેરે માટે કહ્યું ત્યારે એ માંડ એક બોટલ આપી ગઈ.